**Farské oznamy**

**Štvrtá veľkonočná nedeľa – Nedeľa Dobrého pastiera rok B**

**(21. 4. 2024)**

|  |  |  |
| --- | --- | --- |
| Pondelok |  | 17.30 |
| Utorok | Sv. Vojtecha, biskupa a mučeníka | 7.00 |
| Streda | Sv. Juraja, mučeníka | 17.30 |
| Štvrtok | Sv. Marka, evanjelistu, sviatok | 7.00 |
| Piatok | Za povolania na kňazský stav | 17.00 |
| Sobota | Sobota po 4. veľkonočnej nedeli | 18.00 |
| Nedeľa | Piata veľkonočná nedeľa | 8.00 a 10.30 |

V pondelok po sv. omši bude adorácia do 18.45.

Birmovanci tento týždeň absolvujú druhé preskúšanie so svojimi animátormi.

Aj tento rok sa uskutoční farský denný tábor v dňoch 22.- 26. júla. Záujemci si môžu vyzdvihnúť prihlášky v sakristii, kde sú aj ostatné údaje. Počet detí je obmedzený, prihlášku odovzdajte čo najskôr p. katechétke Janke Ostrochovskej.

Dnes po sv. omši je zbierka na kňazský seminár.

V stredu 8. mája 2024 sa uskutoční Jarná púť na pútnickom mieste Hora Živčáková pri Turzovke. Slávnostnú sv. omšu o 11.00 h bude celebrovať Mons. Tomáš Galis, žilinský biskup. Viac informácií nájdete na plagáte vo výveske.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 12. Zostávame spojení v modlitbe a žehnám vám do ďalšieho týždňa.